Document ID: 32000R1606

Komisjoni määrus (EÜ) nr 1606/2000,
24. juuli 2000,
millega muudetakse määrust (EÜ) nr 2629/97 Ühendkuningriigis loomade identifitseerimiskoodi kasutamise osas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 21. aprilli 1997. aasta määrust (EÜ) nr 820/97 (veiste identifitseerimise ja registreerimise süsteemi loomise ning veiseliha ja veiselihatoodete märgistamise kohta [1]) eriti selle artikli 10 punkti a,
ning arvestades järgmist:
(1) Komisjoni määrusega (EÜ) nr 2629/97, [2] viimati muudetud määrusega (EÜ) nr 1663/1999, [3] sätestatakse üksikasjalikud eeskirjad veiste identifitseerimise ja registreerimise süsteemi raames kasutatavate kõrvamärkide, põllumajandusettevõtete registrite ja loomapasside kohta.
(2) Veiste identifitseerimiskoodi puhul on asjakohane võtta arvesse Ühendkuningriigi asutuste täheldatud praktilisi raskusi ning lubada kõnealustel asutustel kasutada tähtnumbrilisi koode sisaldavaid kõrvamärke kuni 30. juunini 2000.
(3) Seepärast tuleks määrust (EÜ) nr 2629/97 vastavalt muuta.
(4) Käesoleva määrusega ettenähtud meetmed on kooskõlas Euroopa Põllumajanduse Arendus- ja Tagatisfondi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2629/97 artikli 1 lõike 2 punktile b lisatakse järgmine lause:
"Ühendkuningriik võib kõnealuse kuupäeva edasi lükata kuni 30. juunini 2000."
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 24. juuli 2000

Labels: 3
0
18
6